Module 2- Practical Dance Resources – ETEC 521
← Module 3- Post 4: Gen. Cornwallis Statue: Paul Waterlander	Module 2 – Digital Storytelling – Who tells the story? → Besnydenis van die hart [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Vrae en menings oor die Bybel > Besnydenis van die hart
View Full Version : Besnydenis van die hart
Romeine 2:29 (http://bibledatabase.org/cgi-bin/bib_search/bible.cgi?BIBLE=1&BOOK=45&CHAP=2&SEARCH=jesus%20king%20lord&Read=Read&FIRST=OK&HV=29) maar hy is 'n Jood wat dit in die verborgene is, en besnydenis is dié van die hart, in die gees, nie na die letter nie. Sy lof is nie uit mense nie, maar uit God.
Ek het altyd gedink dat die konsep van besnydenis van die hart, Nuwe Testamenties is..... en dit is nie :o
Dit is inderdaad 'n OT konsep.... :idea:
Deuter 10:16 (http://bibledatabase.org/cgi-bin/bib_search/bible.cgi?BIBLE=1&BOOK=5&CHAP=10&SEARCH=jesus%20king%20lord&Read=Read&FIRST=OK&HV=16)Besny dan die voorhuid van julle hart en verhard julle nek nie verder nie.
Deuter 30:6 (http://bibledatabase.org/cgi-bin/bib_search/bible.cgi?BIBLE=1&BOOK=5&CHAP=30&SEARCH=jesus%20king%20lord&Read=Read&FIRST=OK&HV=6) En die HERE jou God sal jou hart besny en die hart van jou nageslag, om die HERE jou God lief te hê met jou hele hart en met jou hele siel, dat jy kan lewe.
Jer 4:4 (http://bibledatabase.org/cgi-bin/bib_search/bible.cgi?BIBLE=1&BOOK=24&CHAP=4&SEARCH=jesus%20king%20lord&Read=Read&FIRST=OK&HV=4) Besny julle vir die HERE en verwyder die onbesnedenheid van julle hart, manne van Juda en inwoners van Jerusalem, dat my grimmigheid nie soos 'n vuur uitgaan en brand sonder dat iemand kan blus nie, weens die boosheid van julle handelinge.
Dus is dit nie net Christene wat op 'n besnede hart staat maak nie.... Inderdaad was Israel veronderstel om hartsbesnydenis te ken, en ek glo die gelowige oorblyfsel van hulle in daardie tyd, het dit wel geken. Let egter op dat daar tog 'n verskil is tussen die hartsbesnydenis van destyds en van vandag. Destyds was die fisiese besnydenis 'n voorvereiste voor daar eers van hartsbesnydenis gepraat kon word. Vandag, in die Christelike gemeenskap, is fisiese besnydenis totaal 'n kettery terwyl hartsbesnydenis 'n suiwer geestelike waarheid is sonder enige fisiese komponent.
JPR< dis presies wat ek gedoel sê het... die Christene van vandag sê: Besnydenis van die Hart.... nie van die vlees, dis die verskil tussen Jood en nie-Jood.... maar, besnydenis van die hart, is nie net 'n NT konsep nie... dis wat ek wou tuisbring...:)
Ek gan gou my Joodse boetie vra........:idea:
Jan 19th 2010, 05:59 PM
Zeker...maar tussen de regels van het OT door lees je het hart van God dat niet geinteresseerd is in onze offergaven maar in ons hart - God is nooit een God van religie geweest maar des te meer van relatie.
Jan 19th 2010, 06:05 PM
Ik stem met de gedachte dat het karakter van God niet veranderd is, en dat God altijd belanggestel in het hart. Het was juist de grote reden waarom God in Christus moest wegdoen met de wet en waarom de wet verwijderd is dan vereiste niet alleen tot zaligheid, maar ook als regel voor wandeling. De besnijdenis van het hart in het Nieuwe Testament vindt daarom ook plaats binnen het kader van de werking van de Heilige Geest, niet die dezelfde rol speelde in het Oude Testament. Trouwens, we worden geboren uit Geest (Joh 3:3-5) - wedergeboorte - het is niet iets wat aanwezig was in het Oude Testament.
Jan 19th 2010, 06:14 PM
So, in die OT is die doel van die besnyding van die hart soos in Deuter 30:6 (http://bibledatabase.org/cgi-bin/bib_search/bible.cgi?BIBLE=1&BOOK=5&CHAP=30&SEARCH=jesus%20king%20lord&Read=Read&FIRST=OK&HV=6) En die HERE jou God sal jou hart besny En die hart van jou nageslag, om die HERE jou God lief te hê met jou hele hart En met jou hele siel, dat jy kan lewe.
'n Besnede hart, is toewyding aan God.
NT se besnyding van die hart is... wedergeborenheid... is dit nie ook maar toegewydheid nie :??:
Jan 19th 2010, 06:26 PM
In beide gevallen is het doel hetzelfde - God wil dat ons hart volledig aan Hem toebehoort. In het NT komt er echter een extra dimensie bij, namelijk die van de wedergeboorte. Wedergeboorte zonder volledige toewijding aan God is geen wedergeboorte maar een ritueel zonder inhoud, of zelf-bedrog.
Jan 19th 2010, 06:47 PM
Dan wat presies is wedergeboorte??
Jan 19th 2010, 06:53 PM
Ok, ek wil nie te hard sê nie.... Philip, druk jou vingers in jou ore :D
Fenris sê so mooi (http://bibleforums.org/showthread.php?201912-For-attention-Fenris&p=2327987#post2327987)..... opgesom: Liefde.
Maar om wedergebore te wees is ook liefde, en toewyding.....en Jesus :pp
So die verskil tussen OT en NT se besnydenis van hart is: Jesus...?
Jan 20th 2010, 03:49 AM
Ek is nie so seker dat wedergeboorte 'n nuwe waarheid van die NT is nie. Ek is oortuig dat wedsergeboorte net so werksaam was in die OT as wat dit in die NT is, alhoewel dit toe nog nie as leerstelling openlik geken en bely is nie.
Ek is verder van mening dat die weg tot saligheid in OT en NT identies dieselfde is: Dit was "uit genade en deur geloof". Geen mens is in die OT gered deur die werke van die wet nie. Die werke was wel daar en dit was 'n vereiste, maar niemand is daardeur gered nie. Hoe is OT gelowiges dus gered? Net soos ons: "Uit genade en deur geloof". Die objek van hulle geloof was wel nie Jesus Christus en die kruis soos wat dit by ons is nie, maar dit bly steeds "Uit genade en deur geloof".
Jan 20th 2010, 09:19 AM
David, soos ek dit verstaan is die hele konsep van nuwe skepping en wedergeboorte iets wat deel is van die Nuwe Testament. Die Heilige Gees is uitgestort in die NT, en Hy bewerkstellig wedergeboorte wat behels dat ons ons ou mens afsterf in Christus en wedergebore word uit Gees.
Paulus wys daarop dat diegene buite Christus nog onder die vloek van die wet is (Gal 3) en dat niemand 'n verontskuldiging het nie (Rom 2), en dat almal 'n wet het in hulleself en onder die oordeel van die wet staan. Almal is daarom doemwaardig voor God, juis omdat niemand die wet kan onderhou nie, omdat die loon van die sonde die dood is. Dit beteken nie almal in die OT is summier verlore nie, maar hulle redding is nie deur wedergeboorte in Gees nie. Trouens, die OT is steeds binne die kader van wet, vlees, sonde en dood wat afgesterf word in Christus. Die NT is binne die kader van vryheid, Gees, geregtigheid en lewe in Christus.
Jan 21st 2010, 07:52 AM
David, 1 Pet 1:3 sê dat wedergeboorte deur die opstanding van Yehoshuah moontlik gemaak is. Die voordeel van Yehoshuah se opstanding is dat Hy die Trooster kon stuur (Joh 16:7) om nuwe lewe op aarde te vestig.
Jan 22nd 2010, 03:50 AM
Paulus wys daarop dat diegene buite Christus nog onder die vloek van die wet is (Gal 3) en dat niemand 'n verontskuldiging het nie (Rom 2), en dat almal 'n wet het in hulleself en onder die oordeel van die wet staan.Jy is reg. Ek is bewus daarvan dat mense in die Ou Testament onder die wet was. Maar soos jy ook tereg sê, beteken dit nie dat hulle almal verlore was nie. Ten spyte daarvan dat hulle onder die verpligting van die wet gestaan het, het God na die geloof in die hart gekyk en op grond van die soenverdienste van Christus (wat toe nog in die toekoms gelê het en wat hulle nie geken het nie) aan hulle wedergeboorte, vergifnis en verlossing geskenk uit genade alleen en op grond van die geloof.
As David in Ps. 51 bid om vergifnis, dan doen hy dit nie op grond van wetsonderhouding of die offers nie, maar op grond van God se genade en die geloof in sy eie hart:
51:3 Wees my genadig, o God, na u goedertierenheid; delg my oortredinge uit na die grootheid van u barmhartigheid. Dit is waarom ek meen dat wedergeboorte en vergifnis toe ook uit genade en deur geloof was, en nie deur die wet nie.
Was die soenverdienste van Christus en sy heisweldade aan die kruis net vir diegene wat na die kruis daarop vertrou het (net vir die NT)? Nee, ek dink dit was ook vir die OT. Hoewel die mense van die OT nie so bevoorreg was soos ons om die heisdaad van Christus te ken nie en bewustelik daarop te hoop nie, het God aan hulle ook barmhartigheid bewys uit genade en deur geloof en op grond van wat Jesus sou doen, ten spyte daarvan dat hulle dit toe nog nie geweet het nie. Ek meen dat dit die essensie van Romeine 3:25 is.
3:25 Hom het God voorgestel in sy bloed as 'n versoening deur die geloof, om sy geregtigheid te bewys deurdat Hy die sondes ongestraf laat bly het wat tevore gedoen is onder die verdraagsaamheid van GodDus, ja, ek glo daar was wedergeboorte deur die werking van Christus, ook vir hulle in die Ou Testament.
Jan 22nd 2010, 05:12 AM
Die woord bekeer kom 80 keer voor in die Ou Testament. Die eerste daarvan in Deuternomium...en kyk wat se God:
Deu 30:1 En as al hierdie dinge oor jou kom, die seën en die vloek wat ek jou voorgehou het, en jy dit ter harte neem onder al die nasies waarheen die HERE jou God jou verdryf het,
Deu 30:2 en jy jou tot die HERE jou God bekeer en na sy stem luister net soos ek jou vandag beveel, jy en jou kinders, met jou hele hart en met jou hele siel,
Deu 30:3 dan sal die HERE jou God jou lot verander en Hom oor jou ontferm; en Hy sal jou weer versamel uit al die volke waarheen die HERE jou God jou verstrooi het.
Hallo David. Ek stem saam dat God ook gered het op grond van genade en geloof. Maar die wet was ook deel van die verbond waaronder OT mense gestaan het en was deel van die vereiste vir redding. Ek stem ook saam dat Christus se soenverdienste ook terugwerkend is t.o.v. die OT mense wat gered word en dat hulle uiteindelik met Christus verenig word. Hulle ontvang uiteindelik ook wedergeboorte, maar eers wanneer hulle uit die dood opwek word by Christus se tweede koms.
Ek sê ook nie die feit dat alle mense onder wet was, dat almal verlore was nie. God het mense gered in die Ou Verbond op grond van sy genade. Redding impliseer egter nie noodwendig wedergeboorte daar en dan nie. Daar is nie Skriftelike aanduidings dat wedergeboorte soos wat dit in die Nuwe Verbond uiteengesit word (die afsterf van die ou mens en die opstanding in die nuwe lewe wat slegs in Christus moontlik is), 'n werklikheid was in die Ou Verbond nie.
Wedergeboorte is nie deel van die Ou Verbond as sodanig nie, maar deel van die Nuwe Verbond.
Jan 22nd 2010, 12:32 PM
Wedergeboorte is nie deel van die Ou Verbond as sodanig nie, maar deel van die Nuwe Verbond. Philip, Ek dink ek kan saamleef met hierdie stelling. Wat OT gelowiges betref was wedergeboorte nie aan hulle bekendgemaak nie en ook nie die soenverdienste van Christus nie. Maar ek glo wel dat wanneer hulle waarlik geglo het en soos Dawid God in gees en waarheid aanbid het, is hulle ook wedergebore soos ons, hoewel hulle nie die geestelike kennis gehad het wat ons nou het nie. Dit is nou maar hou ek dit sien en ek dink ons kom hier taamlik naby aan mekaar.
Johnny, Ja bekering is die OT vol, maar ek dink darem nie dat bekering en wedergeboorte dieselfde ding is nie. Vir die Jood in die OT gaan bekering oor lidmaatskap aan die volk. Hulle was almal Jode, gered of ongered, en aan die afgedwaaldes is daar altyd bekering terug na die beginsels van die verbond voorgehou. Soos in die OT, so ook vandag, is bekering iets wat oor en oor kan plaasvind, maar wedergeboorte is net eenmaal.
Jan 25th 2010, 05:36 AM
Philip, Ek dink ek kan saamleef met hierdie stelling. Wat OT gelowiges betref was wedergeboorte nie aan hulle bekendgemaak nie en ook nie die soenverdienste van Christus nie. Maar ek glo wel dat wanneer hulle waarlik geglo het en soos Dawid God in gees en waarheid aanbid het, is hulle ook wedergebore soos ons, hoewel hulle nie die geestelike kennis gehad het wat ons nou het nie. Dit is nou maar hou ek dit sien en ek dink ons kom hier taamlik naby aan mekaar.
Wou net illustreer dat die woord "bekering" nie net in die Nuwe Testament voorkom nie. Ek dink baie is onbewus daarvan.